احادیث نبوی ‌( صلی اللہ علیہ وآلہ وسلم )

ترمذی شریف 
ترمذی شریف دیاں کجھ احادیث شریف جینکوں پڑھݨ تے عمل کرݨ اساڈے واسطے ضروری ہے. 

 ایمان و اسلام 
رسول اکرم صلی اللہ علیہ و آلیہ وسلم نے فرمایا

اسلام دی بنیاد پنج چیزیں تے رکھی گی اے ـ

گواہی ڈیوݨی تے اللہ دے سوا کوئی معبود کینی تے محمد صلی اللہ علیہ و آلیہ وسلم اللہ دے رسول ہن

نماز قائم کرݨا 

رمضان دے روزے رکھݨا 

بیت اللہ دا حج کرݨا 

زکوۃ ڈیواݨراں 

رسول اکرم نے فرمایا 

کفر تے ایمان دے درمیان فرق کرݨ آلی چیز نماز دا چھوڑݨا ہے

 اسلامی اخلاق و آداب 
رسول اکرم صلی اللہ علیہ و آلیہ وسلم نے فرمایا

مومن دے مومن تے چھ حق ہن 

جڈاں بیمار تھیووے تاں پچھݨ ونجو 

جݙاں مر ونجے تاں اوندے جنازے وچ شریک تھیوو

جے دعوت ڈیوے تاں قبول کرو

جے ملے تاں سلام کرو 

جے اونکوں نیچھ آوے تاں اوندی نیچھ دا جواب ڈیوو

ایندے سامݨے وی تے غیر موجودگی وچ ایندی خیر خواہی کرو

 طہارت 
طہارت دا لغوی معنی پاکی حاصل کرݨا دا ہے 

طہارت کو اسلام وچ بنیادی حیثیت حاصل ہے ـ طہارت اختیار کرݨ آلیں نال اللہ تعالی محبت کریندے ـ 

رسول اکرم صلی اللہ علیہ و آلیہ وسلم نے فرمایا

کوئی نماز بغیر طہارت دے قبول نی تھیندی

 قرآن دے فضائل 
رسول اکرم صلی اللہ علیہ و آلیہ وسلم نے فرمایا

اپݨے گھریں کوں قبرستان نا بݨاؤ او گھر جیں وچ سورۃ بقرہ پڑھی ویندی ہے اوں وچ شیطان داخل نی تھیندا

جیں رات دے وقت سورۃ بقرہ دی آخری ݙو آیات دی تلاوت کیتی ایندی واسطے کافی تھی گیاں 

جیں سورۃ اخلاص پڑھی اینکوں تہائی قرآن دے برابر ثواب ملسے.

 نماز  دے احکامات 
رسول اکرم صلی اللہ علیہ و آلیہ وسلم نے فرمایا

جہڑا شخص نماز بھل ونجے تاں اونکوں چہندے کہ جیں وقت اونکوں یاد آوے تاں پڑھ گھنے

جیں نے نماز فجر پڑھی او اللہ تعالی دی پناہ وچ آ ویندے تہاں اللہ دی پناہ ہتھ کنوں نہ ونڄݨ ݙیو

اگر لوکیں کوں معلوم تھی ونجے کہ اذان تے پہلی صف دا کتنا ثواب ہے تاں وا قرعہ اندازی کرݨ